Oslo kommune har i samråd med Oslo Idrettskrets bestemt at de kommunale flerbrukshallene kan åpne for trening i perioden 11. mai – 31. mai. Det er hyggelig å kunne åpne opp da vi vet at mange miljøer gleder seg til å komme i gang igjen. For å lykkes med åpningen er vi avhengige av et godt samarbeid med idrettslagene, både driftsavtaleparter og alle brukere.

For Oslo kommune er det helt avgjørende at bruk av hallene skjer innenfor de til enhver tid gjeldene smittevernregler, fastsatt av offentlige myndigheter. Åpningen av hallene stiller nye krav til både driftsavtalepart og gruppene som trener i hallen. Åpning forutsetter at idrettslaget med driftsavtale både ønsker og ser seg i stand til å holde åpent med de betingelsene som følger.

Driftsavtalepart kan i dialog med BYM fastsette en dato for åpning av den aktuelle hallen.

Avhengig av erfaringene med bruken av hallene i mai, og utviklingen i situasjonen med covid-19 vil det være aktuelt å utvide åpningstiden frem til skolens ferie begynner.

Det er laget egne covid-19-instrukser for hhv. driftsavtalepart og hallvakt. Disse ligger vedlagt. I tillegg vedlegges idrettens felles retningslinjer for aktivitet under covid-19-pandemien.

Generelle regler:

* Det er treningstidsfordelingen for sesongen 2019/2020 som gjelder ut mai 2020
* Driftsavtalepart har ikke anledning til å kun holde åpent for egne medlemmer
* Overordnede føringer og retningslinjer *skal* følges, herunder:
  + Gjeldende statlige føringer
  + Gjeldende kommunale føringer
  + Gjeldende retningslinjer for den aktuelle særidretten
* Det skal ikke lages lokale tilpasninger som er mildere enn de nevnte føringene fra stat, kommune eller særidrett
* Anlegget skal være låst under trening. Ny gruppe skal ikke slippes inn i anlegget før forrige gruppe har forlatt anlegget
* Ingen skal slippes inn i anlegget hvis vedkommende har symptomer på luftveisinfeksjon
* Hver treningsgruppe skal ha en voksen person tilstede som er ansvarlig for å lede aktiviteten
* Hver treningsgruppe skal i tillegg ha en smittevernansvarlig som påser at samtlige av de nevnte retningslinjene følges
* Det er kun selve aktivitetsflaten som er åpen. Det betyr at:
  + Dusjer er stengt
  + Garderober er stengt
  + Styrketreningsrom er stengt
  + Toaletter i utgangspunktet er stengt
* Det er ikke tillatt med kamper, treningskamper eller arrangementer i anlegget
* Driftsavtalepart kan benytte hallen til trening i helgene
* Brudd på reglene kan føre til at anlegget blir stengt for den aktuelle treningsgruppen
* Omfattende og gjentagende brudd på tvers av flere treningsgrupper kan føre til at anlegget blir stengt for samtlige treningsgrupper

Driftsavtalepartens ansvar:

* Sørge for adgangskontroll (kun slippe inn de som skal trene bygget)
* Desinfisering av definerte kontaktpunkter i anlegget

Treningsgruppen sitt ansvar:

* Møte opp utenfor anlegget. Omkledning skjer utenfor anlegget.
* Gruppen slippes inn fem minutter etter oppsatt treningsstart. Treningene må avsluttes fem minutter før oppsatt tid. Dette er for å rekke å få alle utøvere ut, vaske over flater, og slippe inn neste gruppe. Alle grupper må følgelig gi ti minutter av oppsatt treningstid.
* Ingen går inn i anlegget før det er gitt beskjed om at det er klart. Gruppen skal gå samlet inn i hallen etter at forrige gruppe har kommet ut.
* Føre oppmøteprotokoll for treningsgruppen på en slik måte at det er mulig å drive smittesporing ved behov. Husk å føre opp både utøvere, trenere og lagledere/«hjelpere».
* Ha en voksen person til stede som er ansvarlig for å lede aktiviteten.
* Ha en voksen person til stede som er smittevernansvarlig. Vedkommende skal ikke ha andre oppgaver under treningsøkten.
* Sørge for å ha tilstrekkelig med desinfiseringsmiddel til eget bruk (til bruk på hender, utstyr osv.).
* Gruppen skal være ute av anlegget senest 5 minutter etter oppsatt treningsslutt.

***Vi oppfordrer alle til å være raske ut av anlegget etter avsluttet økt. Neste gruppe kommer ikke inn før dere er ute.***

Praktisk informasjon. Avtale om åpning. Kontaktperson?